2015. gada 3. martā Noteikumi Nr. 109

Rīgā (prot. Nr. 12  2. §)

**Grozījumi Ministru kabineta 2010. gada 16. novembra noteikumos Nr. 1042 "Noteikumi par karavīru sociālajām garantijām"**

Izdoti saskaņā ar

Valsts un pašvaldību institūciju amatpersonu un darbinieku atlīdzības likuma 20. pantu, 24. panta pirmo daļu, 29. panta pirmo, otro un trešo daļu, 30. panta pirmo un otro daļu, 33. un 34. pantu un pārejas noteikumu 7.1 punktu

Izdarīt Ministru kabineta 2010. gada 16. novembra noteikumos Nr. 1042 "Noteikumi par karavīru sociālajām garantijām" (Latvijas Vēstnesis, 2010, 185. nr.; 2011, 48., 132. nr.; 2013, 173. nr.) šādus grozījumus:

1. Papildināt 36. punkta otro teikumu aiz vārda "dokumentus" ar vārdiem "izvērtē citas personas rīcības rezultātā karavīram vai viņa ģimenes loceklim nodarīto zaudējumu cēloņsakarību ar karavīra dienesta pienākumu izpildi".

2. Papildināt 50. punkta otro teikumu aiz vārda "dokumentus" ar vārdiem "izvērtē citas personas rīcības rezultātā karavīra ģimenes locekļa veselībai nodarītā kaitējuma cēloņsakarību ar karavīra dienesta pienākumu izpildi".

3. Svītrot 60.3. apakšpunktu.

4. Papildināt 62. punkta pirmo teikumu aiz vārda "dokumentus" ar vārdiem "izvērtē citas personas rīcības rezultātā karavīra veselībai nodarītā kaitējuma cēloņsakarību ar karavīra dienesta pienākumu izpildi".

5. Svītrot 63.3. apakšpunktā vārdus "vai arodslimība".

6. Izteikt 68.1. apakšpunktu šādā redakcijā:

"68.1. karavīrs kopā ar iesniegumu nav iesniedzis šo noteikumu 60.2. apakšpunktā minēto dokumentu;".

Ministru prezidente Laimdota Straujuma

Aizsardzības ministrs Raimonds Vējonis